Հարցրինք՝ արդյոք վեհաժողովի մասնակից երկրների պատգամավորները հետաքրքրվել են հայաստանյան ներքաղաքական վերջին զարգացումներով, պատվիրակության անդամ ԱԺ փոխխոսնակ Էդուարդ Շարմազանովն արձագանքեց. «Մենք՝ որպես ընդդիմություն, այն կարծիքին չենք, որ պետք է գնանք ու մեր երկրի քաղաքական խնդիրները բարձրաձայնենք այլ երկրների պատգամավորների առջև: Չերչիլն ասում էր՝ ես անխնա քննադատում եմ իմ երկրի կառավարությանը իմ երկրի ներսում, բայց ինձ երբեք շռայլություն թույլ չեմ տա, որպեսզի իմ երկրի կառավարությանը քննադատեմ իմ երկրի սահմաններից դուրս: Իմ երկրի կառավարությունն իմ երկրի կառավարությունն է։ Փաշինյանի կառավարությունը ես կարող է այստեղ քննադատեմ, բայց Փաշինյանն իմ երկրի վարչապետն է, և ես պետք է պաշտպանեմ թե՛ Փաշինյանի կառավարությանը, թե՛ Փաշինյանին և թե՛ ՀՀ շահերը»: